Author: Matulova Silvia
Last saved by: IDT PLUS s.r.o.

Úč MÚJ 3-01							IČO: 35798017	DIČ: 2020280625

Poznámky k 15. 06. 2026
Čl. I
Všeobecné informácie

(1) Obchodné meno a sídlo

IDT PLUS s. r. o.
Drobného 27, 841 01 Bratislava
IČO: 35798017
DIČ: 2020280625

Deň založenia spoločnosti: 17. 8. 2000.
Deň zápisu do obchodného registra: 19. 10. 2000
(Obchodný register Mestského súdu Bratislava III , oddiel s.r.o., vložka číslo: 22670/B) .	

(2) Opis vykonávanej činnosti spoločnosti IDT PLUS s. r. o. (ďalej len „spoločnosť“)

Ostatné špecializované stavebné práce i. n. Kód SK NACE: 43.99.0

(3) Priemerný prepočítaný počet zamestnancov spoločnosti: 2.

(4) Právny dôvod na zostavenie účtovnej závierky

Účtovná závierka spoločnosti k  15. 6. 2026 je zostavená ako mimoriadna účtovná závierka za účtovné obdobie od 1. 1. 2026 do 15. 6. 2026.

Spoločnosť dňa 12.6.2026 prijala rozhodnutie valného zhromaždenia / jediného spoločníka / o zrušení spoločnosti s likvidáciou a o jej vstupe do likvidácie s účinnosťou od 16. 6. 2026.                                   Ku dňu vstupu do likvidácie bol vymenovaný likvidátor Ing. Andrej Tichý.
V nadväznosti na túto skutočnosť bola táto mimoriadna účtovná závierka zostavená ku dňu 15.6. 2026 ako ku dňu predchádzajúcemu dňu vstupu do likvidácie.
Z dôvodu zrušenia spoločnosti s likvidáciou bola táto účtovná závierka zostavená za predpokladu, že účtovná jednotka nebude nepretržite pokračovať vo svojej činnosti
Dátum schválenia účtovnej závierky za bezprostredne predchádzajúce účtovné obdobie
Účtovná závierka za rok 2025 bola schválená valným zhromaždením dňa 24. 3. 2026.

Čl. II
Informácie o orgánoch spoločnosti
Konatelia:	Dana Tichá
		Ing. Andrej Tichý

Štruktúra spoločníkov

Spoločník	Dana Tichá
Výška podielu na základnom imaní	6 639 €
Výška podielu na základnom imaní v %	100 
Podiel na hlasovacích právach v %	100

Pre členov štatutárneho orgánu neboli poskytnuté záruky, žiadne zabezpečenia, pôžičky.

Čl. III
Informácie o prijatých postupoch
(1)	Účtovná závierka bola vypracovaná v súlade so zákonom č. 431/2002 Z. z. o účtovníctve v znení neskorších predpisov a zostavené podľa opatrenia Ministerstva financií SR č. MF/15464/2013-74, ktorým sa ustanovujú podrobnosti o usporiadaní, označovaní a obsahovom vymedzení položiek individuálnej účtovnej závierky a rozsahu údajov určených z individuálnej účtovnej závierky na zverejnenie pre mikro účtovné jednotky v znení neskorších predpisov.
Menou pre vykazovanie je EURO.
Táto účtovná závierka bola vypracovaná na základe historických cien. Zostavenie tejto účtovnej závierky si vyžaduje, aby vedenie spoločnosti robilo určité odhady, ktoré majú vplyv na vykazované hodnoty aktív a pasív spoločnosti a vykazované náklady a výnosy za vykazované obdobie. V účtovnej závierke sa použili tieto odhady a predpoklady:
a) určenie doby použitia pri dlhodobom majetku,
b) hodnotenie majetku, či nedošlo k zníženiu jeho hodnoty,
c) hodnotenie, či sú zásoby vykázané v realizovateľnej hodnote ,
d) hodnotenie, či úhrada pohľadávok nie je pochybná (tvorba opravných položiek),
e) odhad rezerv,
f) zistenie a vykázanie podmienených záväzkov a majetku.
(2) Účtovníctvo je vedené na akruálnom princípe, t. j. o nákladoch a výnosoch sa účtuje v momente, keď sú plnené bez ohľadu na dátum ich úhrady, inkasa alebo deň vyrovnania iným spôsobom. Dodržuje sa pritom zásada časovej a vecnej súvislosti nákladov a výnosov. Pri oceňovaní sa uplatňuje princíp historických cien. Položky, ktoré sa oceňujú v reálnej hodnote (realizovateľné cenné papiere a deriváty držané na obchodovanie), spoločnosť nevlastní. Hlavné účtovné zásady a metódy použité pri zostavení tejto účtovnej závierky sú uvedené ďalej. Tieto zásady boli uplatnené aj v bezprostredne predchádzajúcom účtovnom období a vychádzajú z platnej legislatívy.
(3) Spôsob ocenenia jednotlivých zložiek majetku
a) Dlhodobý nehmotný a dlhodobý hmotný majetok
Ocenenie pri obstaraní
Dlhodobý nehmotný majetok účtovná jednotka v danom roku nenakupovala, netvorila vlastnou činnosťou a neobstarala iným spôsobom.
Dlhodobý hmotný majetok účtovná jednotka v danom roku nenakupovala, netvorila vlastnou činnosťou a neobstarala iným spôsobom.
Účtovná jednotka nevlastní cenné papiere.
Spoločnosť  vedie kategóriu drobného majetku (ocenenie nižšie ako 1 700 €).
Tvorba odpisového plánu
Dlhodobý hmotný majetok:
Odpisy dlhodobého hmotného majetku sú stanovené vychádzajúc z predpokladanej doby jeho používania a predpokladaného priebehu jeho opotrebovania.
Majetok sa odpisuje od mesiaca zaradenia dlhodobého majetku do používania. Ročná výška odpisov dlhodobého majetku predstavuje 12-násobok mesačného odpisu vypočítaného rovnomerným spôsobom zo vstupnej ceny majetku, ktorá pripadá na zostatok doby odpisovania.
U nových položiek ročný odpis predstavuje 12-násobok mesačného odpisu pripadajúceho na jeden mesiac stanovenej doby odpisovania.
Zníženie hodnoty majetku – opravné položky
Zostatkové hodnoty majetku spoločnosti sa každý rok ku dňu, ku ktorému sa zostavuje účtovná závierka, preverujú, či nedochádza k zníženiu ich hodnoty, a to v súlade s postupmi účtovania pre podnikateľov. Ak existujú predpoklady, že k takému zníženiu dochádza, odhadne sa predpokladaná suma budúcich ekonomických úžitkov, ktorá bude plynúť z používania majetku v budúcnosti. Ak je táto suma nižšia ako zostatková hodnota majetku, zaúčtuje sa strata zo zníženia hodnoty ako tvorba opravnej položky. Ak sa dá zistiť predpokladaná predajná cena majetku (znížená o náklady predaja) a táto je vyššia ako odhadnutá predpokladaná suma, ktorá bude plynúť z používania majetku, použije sa táto vyššia suma na porovnanie s účtovnou hodnotou majetku. Spoločnosť netvorila opravnú položku k dlhodobému majetku.
b) Zásoby
Pri účtovaní zásob postupovala účtovná jednotka podľa Postupov účtovania spôsobom A, nakupované zásoby rovnakého druhu sú na sklad účtované v obstarávacích cenách vrátane nákladov na dopravné.
Pri vyskladnení zásob sa používa ocenenie tak, ako boli prijaté na sklad. 
Spoločnosť netvorila opravnú položku k zásobám.
c) Pohľadávky
Pohľadávky sa pri ich vzniku oceňujú ich menovitou hodnotou; postúpené pohľadávky a pohľadávky nadobudnuté vkladom do základného imania sa oceňujú obstarávacou cenou vrátane nákladov súvisiacich s obstaraním. Toto ocenenie sa znižuje tvorbou opravnej položky. Spoločnosť za obdobie od 1.1.2026 do 15.6.2026 netvorila opravné položky k pohľadávkam.
d) Peňažné prostriedky a ceniny
Peňažné prostriedky a ceniny sa oceňujú ich menovitou hodnotou. Zníženie ich hodnoty sa vyjadruje opravnou položkou. Spoločnosť netvorila opravnú položku k peňažným prostriedkom a ceninám.
e) Náklady budúcich období, príjmy budúcich období, výdavky budúcich období a výnosy budúcich období spoločnosť netvorila.
f) Rezervy
Spoločnosť netvorila rezervy na nevyčerpané dovolenky. 
g) Záväzky
Záväzky pri ich vzniku sa oceňujú menovitou hodnotou. Záväzky pri ich prevzatí sa oceňujú obstarávacou cenou. Ak sa pri inventarizácii zistí, že suma záväzkov je iná ako ich výška v účtovníctve, uvedú sa záväzky v účtovníctve a v účtovnej závierke v tomto zistenom ocenení.
h) Výdavky budúcich období a výnosy budúcich období spoločnosť  netvorila.
i) Účtovná jednotka neúčtovala o majetku prenajatom formou finančného prenájmu.
j) Daň z príjmov
Daň z príjmov sa skladá zo splatnej dane, o odloženej dani spoločnosť neúčtuje. Sadzba dane z príjmov PO s obratom do 100 000 € je vo výške 10%. Obrat spoločnosti za obdobie od 1.1.2026     do 15.6.2026 bol 89 081,34 €. Splatná daň z príjmov sa počíta vo výške 10 % daňového základu, ktorý sa vypočítal úpravou účtovného výsledku hospodárenia pred daňou o pripočítateľné a odpočítateľné položky.
Minimálna daň za zdaňovacie obdobie od 1.1.2026 do 15.6.2026 je vo výške 480 €. Na Výpočet minimálnej dane sme použili alikvótnu časť v závislosti od počtu mesiacov.

Čl. IV
Informácie, ktoré vysvetľujú a dopĺňajú súvahu a výkaz ziskov a strát
Informácie o záväzkoch:
Celková suma záväzkov so zostatkovou dobou splatnosti dlhšou ako 1 rok vo výške 0,00 €, v predchádzajúcom účtovnom období spoločnosť neúčtovala o záväzkoch so zostatkovou dobou splatnosti dlhšou ako 1 rok. 

Spoločnosť nemá dlhodobé bankové úvery so zostatkovou dobou splatnosti viac ako 2 roky ; ani v predchádzajúcom účtovnom období spoločnosť nevykazovala dlhodobé bankové úvery.
Čl. V
Informácie o iných aktívach a iných pasívach
(1) Informácie o podmienených záväzkoch a podmienenom majetku:
Spoločnosť neeviduje žiadne iné aktíva a pasíva okrem tých, ktoré sú uvedené v súvahe.
(2) Spoločnosť nevykazuje žiadne iné finančné povinnosti okrem tých, ktoré sú vykázané v súvahe.
Čl. VI
Udalosti, ktoré nastali po dni, ku ktorému sa zostavuje účtovná závierka
Po 15. 6. 2026 do dňa zostavenia účtovnej závierky nenastali žiadne významné skutočnosti, ktoré by ovplyvnili výsledok hospodárenia spoločnosti za obdobie od 1.1.2026 do 15.6.2026.

Čl. VII
Ostatné informácie
Pre túto časť poznámok spoločnosť nemá obsahovú náplň.